ངས་སྐྲག་དབང་དུ་འདུ་བར་བསམཿ ཨེ་ཝར་མ་ཨུ་མ་ཧེ་ནྲ་ཨ་མུ་ཀ་ཙིཏྟ་དུང་
དུང་ཧུ་མ་ཧུ་མ་ཝ་ཤཾ་ཀུ་རུ་བསྡུས་བསྡུས༔ ཞེས་བཟླས་ཕུར་བུར་སྔགས་བཏབ་ཅིང༔ དམིགས་པའི་
ཕྱོགས་སམ་དངོས་སུ་ཡང༔ མ་མཐོང་བ་རུ་བརྡེག་ཚུལ་བྱ༔ འདི་ནི་ཤིན་ཏུ་ཟབ་ཅིང་རྣོ༔ རྨི་ལམ་གསལ་བར་བྱེད་པའི་
དཔྲལ་བར་ཟླ་བའི་དཀྱིལ་འཁོར་དབུས ཨཱཿདཀར་རང་མདོག་དང་ལྡན་
དམིགས༔ དེ་ལས་བྱུང་བའི་འོད་ཟེར་གྱིས༔ སྲིད་པ་གསུམ་པོ་དུས་གཅིག་གསལཿ
ལྷ་འདྲེ་མི་གསུམ་ཐམས་ཅད་ཀྱི༔ སེམས་ཀྱི་རྟོག་པ་ཀུན་གསལ་ལོ༔ ཨ་ཧུ་ཡེ་
ཙེཀྱུ་ཕྱེས༔ ཐོག་མར་འབུམ་ཕྲག་བཟླས་པའི་མཐར༔ ལས་སྦྱོར་ཉལ་ཁར་བརྒྱ་ཚར་བཟླས༔ ཨཱཿཉིད་བགྲངས་
ཤིང་དམིགས་པ་གཏད༔ ཐོག་མར་རྨི་ལམ་མངོན་ཤེས་འཆར༔ ཐ་མར་ཉམས་སྣང་དངོས་སུ་གསལ༔ ལུས་ལ་ཤེས་པ་
ཐབསཿ
གསལ་འདོད་ན༔ ལྟེ་བར་འོད་དམར་ཐིག་ལེའི་དབུས༔ རཾ་ཡིག་ཚ་དབལ་ལྡན་པར་
174

ཡང་གསང་ཐུགས་ཐིག་བླ་སྒྲུབ་སྐོར།
བསམ༔ དུང་ཁང་ནང་དུ་ཟླ་དཀྱིལ་ལ༔ ཧཾ་ཡིག་དཀར་གསལ་བཀྲག་མདངས་
ལྡན༔ རཾ་ལས་འོད་འབྱུང་ཧཾ་ལ་ཕོགཿ ཧཾ་ལས་བདུད་རྩིའི་རྒྱུན་བབ་པསཿ རྩ་
གནས་མེར་གྱིས་གང་བར་དམིགས༔ རཾ་ཨཱ་ཧཾ༔ སྔགས་འདི་དངོས་སམ་ཡིད་ཀྱིས་བཟླ
ལུས་འོད་ཀྱི་རང་བཞིན་ལ༔ གར་བསྒྱུར་བར་སྣང་རྒྱུ་བར་དམིགས༔ ཉམས་རྟོགས་གསལ་ཞིང་བདེ་བ་འཕེལ༔ རང་
ངམ་གཞན་གྱི་རླུང་རྟ་བསྐྱེད༔ ཀུན་གྱིས་བརྩེ་ཞིང་བྱམས་འདོད་ན༔ རླུང་རྟའི་ཁམས་དང་མཐུན་པ་ཡི༔ མདོག་ལྡན་
ངོས་སུ་རྟ་མཆོག་བྲི༔ སྟེང་དུ་ནོར་བུ་འབར་བ་དང༔ རྨིག་བཞིར་རླུང་དཀྱིལ་ཡཾ་གིས་མཚན༔ དེ་ལ་སྔགས་འདི་བརྒྱ་རྩ་
བརྒྱད༔ བཟླ་ཞིང་རབ་གནས་ལྡན་པར་བྱ༔ ཨི་ས་ཡེ་ཡེ་ཁ་ཁེ་པཱ་བ་ལ་ཁུ་མ་ཡེ་ཨུ་སེང་སེང༔
བཅུ་གསུམ་མམ་ནི་ལོ་ཡི་གྲངས༔ བརྒྱ་རྩ་བརྒྱད་སོགས་རི་དབང་རྩེར༔ འཇུག་ཅིང་ཆུ་མིག་གསུམ་གྱི་ཆུས ལུས་
བཀྲུས་ངར་གླུད་བརྒྱ་རྩ་བྱ༔ ཨོཾ་ཨཱཿཧཱུྃ འབྲུ་བཅུད་ངར་གྱི་གླུདཿ༔ བསོད་ནམས་རླུང་རྟ་ལ༔
བར་དུ་གཅོད་བྱེད་པའི༔ ལྷན་ཅིག་སྐྱེས་པའི་བདུདཿ༔ ཕ་མའི་རྒབ་འདྲེ་ཡི༔ ཚོགས་
དང་བཅས་ལ་སྦྱིན༔ ངོམས་ཤིང་ཚིམ་གྱིས་ལ༔ དམིགས་པའི་ཡུལ་དུ་སོང༔ སླར་
ཡང་འཁོར་གྱུར་ན༔ ཡེ་ཤེས་མེ་ཡིས་བསྲེགས༔ ར་ཏྲི་བིགྷན༔ སམ་བྷ་ར་སམ་བྷ་
ཡེ༔ རེ་རེ་བཞིན་དུ་བསྔོས་བྱས་ལ༔ བདུད་ཀྱི་ཕྱོགས་སུ་གཏོར་བར་བྱ༔ འགོ་ཞིང་ལྷན་ཅིག་སྐྱེས་པའི་ལྷ༔ དུང་གི་རྟ་
དཀར་མི་དཀར་ཅནཿ གཡས་སུ་བསྐོར་ཞིང་འཁོར་བར་བསམ༔ རླུང་རྟ་དཔལ་བསྐྱེད་གདམས་པའོ༔ རྩོད་པ་དག་
ལས་རྒྱལ་འདོད་ན༔ རང་ཉིད་དམ་པ་ནག་པོ་ཉིད༔ གནས་འགྱུར་འཕྲུལ་གྱི་རྒྱལ་པོ་ནི༔
མི་དཀར་དུང་གི་ལྭ་ཐོད་ཅན༔ ལྕེ་ནི་རལ་གྲིའི་རྣམ་པ་ལ༔ སྟེང་དུ་ཧི་ཡིག་སེར་པོ་
ལས༔ འོད་འཕྲོས་སྨྲ་བའི་དབང་ཕྱུག་གི༔ གསུང་གི་ནུས་པ་ཀུན་བསྡུས་བསཿ
ཐུགས་ཀར་རྡོ་རྗེ་གནས་པ་ལས༔ ཐ་ཡིག་མུན་པའི་མདོག་འཕྲོས་པ༔ ཕ་རོལ་ལྕེ་
175

མདོ་མཁྱེན་བརྩེའི་གསུང་འབུམ།
ཡི་དབང་པོར་བབ༔ མཆོད་རྟེན་མགོ་མེད་ཐུར་བསྟན་གྱུར༔ ངག་ལྐུགས་དྲན་པ་
ཉམས་པར་འགྱུར༔ ཏ་ལ་ཀ་མ་ལ་བྷ་ར་ཧུ་ཧུ་ཐ་རམ་ཝཱཀྐ་ནནཿ བརྒྱ་སྟོང་བཟླ་ཞིང་གླང་
མ་ཡི༔ ཕུར་བུར་རོ་སོལ་བྱུག་བྱས་ལ༔ དེ་ཉིད་ལྷམ་གཡོན་ནང་དུ་བསྡུས༔ རྩོད་པ་དག་ལས་རྒྱལ་བར་འགྱུར༔ སྔོན་
ལས་འཕྲལ་རྐྱེན་ལས་གྱུར་པའི༔ བྱིས་པ་སྐྱེ་དཀའི་ནད་བྱུང་ན༔ བྱང་བུལ་ཐབ་ཀྱི་ས་དག་ལ༔ བི་ཥི་སེལ་སེལཿ
ཀུ་རུ་ཨ་ཕྱེས་ཕྱེས་ཕུ་ཕུ་ཧུ་ཡེ་བྷི་མི་ཕྱུར་ཕྱུངས་ལི་འབའ་ལི་འབའ་ཧོ༔ སྔགས་འདི་བརྒྱ་
སྟོང་བཟླས་བྱས་ལཿ ཁོང་དུ་བཏང་བས་འཕྲལ་དུ་འབྱིན༔ བི་མ་སེ་སུ་རུ་ཕྱུར་ཕྱུངས རྒྱ་ཚྭར་སྔགས་
བཏབ་ཁོང་དུ་བཏང༔ རོ་མ་འཕྲལ་དུ་འབྱིན་པར་འགྱུར༔ བྱིས་པར་ཆུང་སྲི་ཞུགས་པ་ལ༔ སྲེ་མོང་པགས་པའི་ནང་ཉིད་
དུཿ༔ རྩྭ་ཡིས་བྱིས་པའི་གཟུགས་ཕོ་མོ༔ ར་སྤུའི་སྐུད་པས་བཅིང་བྱས་ལ༔ མལ་ལམ་ཁང་བའི་འོག་དག་ཏུ༔ གྲུ་གསུམ་
དོང་བྲུས་ནང་དུ་བཞག༔ ཀྱེ༔ ཐེའུ་རང་རིགས་སུ་གཏོགས་པ་ཡི༔ ཆུང་སྲི་ཁ་དམར་ཨུར་
མོའི་རིགས༔ ཕོ་མོ་རང་རང་རིགས་ལ་སྡང༔ བྱིས་པ་ཆུང་ངུའི་སྲོག་གཅོད་ཅིང༔
གང་དུ་འཁྲུགས་པ་དེ་རུ་འཁོརཿ༔ ཁྱོད་ནི་ལས་ངན་སྟོབས་ཆེ་བས༔ ཚེ་འདིར་
གནོད་པ་སྣ་ཚོགས་བསྐྱལ༔ ཕྱི་མར་ཡི་དྭགས་སྡུག་བསྔལ་མྱོང༔ དེ་བས་གནས་
འདིར་མྱུར་དུ་འདུས༔ བག་ཟན་ཡུངས་ཕྱེ་རམ་པ་ཡོས༔ ར་ཡི་འོ་མ་སིང་པོའི་སྐོམཿ༔
མི་ཟད་འདོད་ཡོན་གཏེར་ལ་སྤྱོདཿ སང་སང་སུ་ཀི་ནི་ལ་མེ༔ འཐིབ་ཅིང་དབང་
པོའི་སྒོ་རྣམས་འགགས༔ སེམས་ནི་བདེ་བ་བསྐྱེད་གྱུར་ཅིག༔ བསྲུང་བྱ་མོ་ཡིས་ལན་དགུར་
འགོང༔ གོང་གི་སྔགས་ཉིད་བརྒྱ་རྩ་བཟླ༔ ཡེ་ཤེས་འོད་ཀྱི་དྲྭ་བས་བཅིང༔ འབྱུང་བ་བཞི་ཡིས་རྒྱས་བཏབ་པོ༔ དེ་ནས་
མོ་ཡི་མངལ་སྒོ་རུ༔ ཐིག་དམར་རཾ་གྱིས་མཚན་པར་བསྒོམཿ ཨ་རུ་ནག་ཆུང་ཙནྡན་ཆུརཿ༔ བརྡར་བས་སྣག་གིས་བྲིས་
པ་ཡི༔ ཡི་གེ་བརྒྱ་རྩ་བརྒྱད་ཉིད་དུ༔ ཨ་ཀ་ཙ་ཊ་ཏ་པ་ལ་ཨ་ཤུ་མེ༔ མར་དང་ཡི་གེ་དག་ལ་བཏབ༔ ལྷན་
176

ཡང་གསང་ཐུགས་ཐིག་བླ་སྒྲུབ་སྐོར།
ཅིག་ཐོ་རང་ཁོང་དུ་བཏང༔ ལྟེ་འོག་མཚལ་གྱིས་ཡིག་རྒོད་བྲི
མཛོ་མོ་ཤིང་གི་ཕུར་བུ་ནི༔ སོར་གསུམ་པ་ལ་
སྔགས་བཏབ་ཅིང༔ ཡུངས་དཀར་འབྲུ་བདུན་དང་བཅས་ཏེ༔ མགུལ་དུ་བཏགས་ན་བསྲུང་བའི་མཆོག༔ བྱིས་པ་
བཙས་པའི་དུས་ཀྱི་ཚེ མཚལ་གྱིས་ཡིག་རྒོད་སྙིང་གར་བྲི༔ འཕྲུལ་ཡིག་སྔགས་བཏབ་མ་ཡིས་ཟ༔ རེ་འགའ་སྔགས་
མར་བྱིས་པར་བྱུག༔ བྱིས་གདོན་གསོ་བའི་གདམས་བའོ༔ ཡང་གཅིག་འཕྲུལ་གྱིས་གསོ་བ་ནི༔ ཚར་བུའི་ཤིང་བྱང་
དགུ་དག་ལ བྱིས་པའི་གཟུགས་བྲིས་མེ་བུས་ལ༔ ལོ་གྲངས་བསྐོར་ཞིང་བྱང་ཕྱོགས་སུ༔ ཕ་ཝཾ་ཁེར་སྐྱེས་རྩ་བར་
མནན༔ ཕ་ཡི་གདོང་པར་མཚལ་བྱུག་ལ༔ ཐོ་རང་ལྷོ་ཡི་ཕྱོགས་སུ་བལྟ༔ འོ་དོད་ཐང་གསུམ་འབོད་བྱེད་ཅིང༔ སྟག་
ལོ་བ་ཡི་བྱིས་པ་ཡིས༔ ནུབ་ཏུ་འུར་རྡོ་དགུ་བོར་ནས༔ བྱིས་པ་གདོན་ལས་ཐར་བར་གྱུར༔ རྒྱལ་པོའི་གནོད་པའི་གྲིབ་
བྱུང་ན༔ སྤྲེའུའི་པགས་པ་དངོས་སམ་ནི༔ ཡང་ན་གཟུགས་སུ་བྲིས་པ་ཡི༔ སྟེང་དུ་མཁར་གོང་དགུ་བཞག་ཅིང༔ ནད་
པར་སྐྱེར་ཤུན་དུད་པས་བདུག༔ ལུས་བཀྲུས་ཁུ་བས་ངར་མི་ནི སྤྲེལ་གྱི་གཟུགས་ཅན་དགུ་བྱས་ལ༔ འཁོར་གོང་རེ་
རེའི་རྩ་བར་བཞག༔ ནད་པའི་ལུས་ལ་རོ་སོལ་བྱུག༔ བུད་མེད་ཁ་སོ་མི་གཙང་བས༔ ལག་ནས་བྱུང་བའི་ཕྱེ་དང་ནི༔
སྤེན་མའི་དུད་པས་བདུག་བྱས་ལ༔ རང་ཉིད་དམ་པ་ནག་པོ་ནི༔ སྐུ་ལས་འོད་ཟེར་འཕྲོས་པ་
ཡིས༔ བསྲུང་བྱའི་ནད་གདོན་ཀུན་བཀུག་ནས༔ མདུན་གྱི་རྫས་ལ་ཡང་ཡང་བསྟིམཿ
དུ་དུ་ན་ཨ་ཤུ་རཱ་ཛ་ཁུག་ཛཿ ཅི་ནུས་དངོས་སམ་ཡིད་ཀྱིས་བཟླ༔ ནད་པ་གཡའ་ཆིལ་བྱུང་བའི་ཚེ༔ མདུན་
གྱི་རྫ་ས་རྣམས་ཐམས་ཅད་ཀུནཿ༔ དགོན་པའམ་ནི་མཆོད་རྟེན་དྲུང༔ ཡང་ན་སྲང་མདོར་བསྐྱལ་བར་བྱ༔ ནད་པ་ཐང་
ཆེན་དཀྱིལ་དུ་བསྙལ༔ རང་ཉིད་ཞག་བདུན་ཨཱཿདམིགས་བྱ རྒྱལ་པོའི་གདོན་ལས་ཐར་པར་ངེས༔ བཙན་གྲིབ་སེལ་
བར་བྱེད་པའང༔ ལུག་གི་པགས་པ་གཅལ་དུ་བཀྲམ༔ རྡོ་དམར་ས་དམར་བྱུག་བ་བདུན༔ སིང་པོའམ་ཆུར་ཁུས་ལུས་
བཀྲུས་ཤིང༔ མི་དམར་རྟ་དམར་ཞོན་པ་བདུན༔ ཁྲག་ཀོང་བདུན་དང་ཤ་ཚིལ་བསྐོར༔ རང་ཉིད་དམ་པ་
གནས་གྱུར་པས༔ ཨ་ཙར་དཀར་པོ་བེ་ཅོན་གཡས༔ གཡོན་པས་མི་རྐང་གླིང་བུ་
177

མདོ་མཁྱེན་བརྩེའི་གསུང་འབུམ།
སྒྲོགས༔ བརྟུལ་ཞུགས་ཉམས་དང་ལྡན་པ་ཡི༔ གླིང་བུའི་སྒྲ་ལས་འོད་བྱུང་ཞིངཿ༔
བསྲུང་བྱར་གནོད་པའི་བཙན་རྣམས་ཀུན༔ རང་དབང་བརྟན་པ་བྲལ་བར་འདུས༔
ཙ་ཏྲི་ཧུ་ར་ཨ་ཀུ་ཤ་འདུས་འདུས༔ བརྒྱ་སྟོང་བཟླ་ཞིང་དམིགས་པས་གཅུན༔ གླིང་བུ་དྲག་ཏུ་སྒྲོག་བྱེད་
ཅིང༔ ནད་པའི་ལུས་འདར་སེམས་འཁྲུགས་ཚེ༔ བཙན་དམག་འཁོར་དང་བཅས་པ་ཀུན༔ ལུས་འདར་མགོ་བོ་འཁོར་
བ་ཡི༔ རང་དབང་བརྟན་པ་བྲལ་བར་བསམ༔ ཙ་པཱ་ལ་ཧུ་ར་ཧུ་ར་ཤིག་ཤིག་ཡྀ་ཡྀ་ཕྱེས་ཕྱེས
རྫས་རྣམས་མྱུར་བསྡུས་ནད་པ་ལ༔ གཡོན་དུ་ལོ་གྲངས་བསྐོར་བྱས་ཤིང༔ མྱུར་བར་གནོད་པ་བྱུང་བའམ༔ རི་དམར་
རྩེ་རུ་བསྐྱལ་པར་བྱ༔ ནད་པ་ཆུ་ཆེན་ཁ་རུ་བསྙལ༔ རང་ཉིད་ཨཱཿདམིགས་ལ་གནས་ཤིང༔ སྐབས་སུ་ཆུ་ལྕག་དག་གིས་
བྲབ༔ བཙན་གྱི་གནོད་ལས་གྲོལ་བར་འགྱུར༔ ཀླུ་གཉན་ས་བདག་གདོན་གྱིས་ཐེབས༔ ངན་བཟློག་སྔགས་གྱིས་སེལ་
འདོད་ན༔ ཆུ་སྣ་དགུ་བླང་ར་དཀར་གྱི༔ འོ་མ་ཅུང་ཟད་དག་དང་་བསྲེས༔ ནཱ་ག་ཕུ་ལ་བྷི་ཥི་ཕྱུང་ངུ་ན་ཙ་དཱ་
མི་ལི་ཧ་ཕྱེས་ཧུབ་ཕྱུངས་ཕུ་ལིང་ཧོ༔ བརྒྱ་སྟོང་ནུས་ལྡན་སྔགས་ཀྱིས་བཏབ༔ ཕྱིང་དཀར་གདན་ལ་
སྦལ་ལྕགས་བྲི༔ རྡོ་སྔོན་བརྒྱད་དང་བྲ་མའི་ཤིང༔ འོ་མ་མངར་གསུམ་བཏབ་པ་བཤམས༔ རང་ཉིད་དམ་པ་
གནས་གྱུར་བས༔ ཀླུ་ཡི་སེམས་དཔའ་སྟོབས་པོ་ཆེ༔ སྔོ་སངས་གཡུ་ཡི་ལཱ་ཐོད་
ཅན༔ གཡས་པས་བདུད་རྩིའི་བུམ་པ་དང༔ གཡོན་པ་སྨན་ཕོར་བསྣམས་པ་ཡི༔
སྐུ་ལས་བྱུང་བའི་འོད་ཟེར་གྱིས༔ ཀླུ་གཉན་ས་བདག་འཁོར་ཚོགས་བཀུག༔ རྟེན་
ལ་ཡང་ཡང་བསྟིམ་པར་བསམ༔ ནཱ་ག་གུ་ལ་གུ་མིཀུ་རུ་ཨཾ་ཀུ་ཤ་ཡ་འདུས་འདུས༔
བརྒྱ་རྩ་བཟླས་ཤིང་འོ་ཆབ་ཀྱིསཿ༔ ལུས་བཀྲུས་གླུད་གཟུགས་སྦྲུལ་མཇུག་བརྒྱད སྦལ་སྤྲུལ་སྡོམ་ལྕོང་འབུ་སྲིན་
གཟུགས༔ གྲངས་མེད་དང་བཅས་མཐའ་མར་བསྐོར༔ རྩ་བའི་སྔགས་བཟླས་བྱེ་མས་བྲབ༔ ནད་པ་སྐྱུག་ལོག་འཐིབ་
ཉམས་བྱུང༔ དེ་ཚེ་རྫས་བསྡུས་ལོ་གྲངས་བསྐོར༔ ཆུ་མིག་མཚོ་འགྲམ་ནེའུ་གསིང་སོགས༔ གནོད་པ་བྱུང་བའི་གནས་
178

ཡང་གསང་ཐུགས་ཐིག་བླ་སྒྲུབ་སྐོར།
སུ་བསྐྱལ༔ ནད་པ་གྲམ་ཐང་ཆེན་པོར་བསྙལ༔ རང་ཉིད་མི་དམིགས་ལ་གནས་ཤིང༔ སྐབས་སུ་བྱེ་ཚན་དག་གིས་
བཀྲབ༔ ངེས་པར་སེལ་བར་ཐེ་ཚོམ་མེད༔ རང་ལུས་ཉི་ཟླའི་དཀྱིལ་འཁོར་དབུས༔ ཨཱཿཡིག་
མཐིང་གསལ་གྲངས་མེད་པཿ བུང་བའི་ཚང་ཞིག་ལྟ་བུར་བསམ བསྲུང་བྱའི་
ལུས་ལ་བརྒྱན་པ་ཡིས༔ རྩྭ་ཕུང་མེ་ཡིས་བསྲེགས་པ་བཞིན༔ སྟོང་པར་སྦྱངས་ཤིང་
རྣམ་ཤེས་ཀྱི༔ ངོ་བོ་ཨཱཿདཀར་གྲངས་མེད་ཅིག༔ དེ་ཡང་མཁའ་དབྱིངས་འདྲེས་པ་
ཡིས༔ སྤྲོས་བྲལ་མ་བཅོས་རྒྱུན་སྐྱོང་ངོ༔ འདི་ནི་གནད་ཀྱི་གདམས་པ་སྟེ༔ ཡིད་བཞིན་ནོར་ལས་
དཀོན་པའོ༔ རང་གི་ཟ་ཐོད་དག་ལ་ནི༔ སིནྡྷུ་ར་ཡིས་ཏྲཾ༔ བྲིས་ལ༔ བ་གླང་དཀར་མཚན་ཅན་དག་གི༔ འོ་མ་མངར་
གསུམ་བཏབ་པ་ཡིས༔ སུམ་གཉིས་བཀང་ཞིང་གསེར་གཡུ་དུང༔ ནང་དུ་གཞུག་ཅིང་དར་དམར་བཀབ༔ མདུན་
དུ་ཀླུ་ཡི་ཐོད་པ་ནི༔ ཡངས་ཤིང་རྒྱ་ཆེ་འོ་ཆབ་དབུས༔ ཡིད་བཞིན་ནོར་བུ་འབར་
བའི་ཀློང༔ ཡིད་བཞིན་ལྷ་མོ་དཔལ་འབར་མཿ སྐུ་མདོག་བྱུ་རུ་སྣུམ་བྱུག་ལྟརཿ
གཡས་པ་དབང་གི་ལྕགས་ཀྱུ་དང༔ གཡོན་པ་གཏེར་གྱི་བུམ་པ་བསྣམས༔ དར་
དང་རིན་ཆེན་རུས་རྒྱན་གསོལཿ ཐུགས་ཀར་དགའ་བ་འཁྱིལ་པའི་དབུསཿ ཏྲཾ་ཡིག་
གསེར་གྱི་མདོག་ཅན་གསལ༔ དེ་ལས་བྱུང་བའི་འོད་ཟེར་གྱིས༔ ཞིང་བཞུགས་
རྒྱལ་བའི་བྱིན་རླབས་དང༔ ཁྲོ་བོ་ཁྲོ་མོའི་མངོན་སྤྱོད་སྟོབས༔ སྲིད་གསུམ་བསོད་
ནམས་ཟས་ནོར་བཅུད༔ མེར་མེར་བསྡུས་ཤིང་ལྷ་མོ་ཡི༔ སྐུ་ལ་ཐིམ་ཞིང་ཐུགས་
ཀར་བསྡུས༔ ཕྲིན་ལས་རྣམ་བཞིར་རང་དབང་བསྒྱུར༔ བྱིན་རླབས་ནུས་སྟོབས་
ལྡན་པར་དམིགསཿ ཨ་བཱ་ར་ཎི་དྭེ་ལི་མེལ་མེལ་ཀི་ཝི་རི་སིདྡྷི་ཀུ་རུ་ཧོ དམིགས་གནད་
ལྡན་པས་འབུམ་བཟླས་ན༔ ཐོད་པར་འཇའ་འོད་འཁྱིལ་བ་དང༔ བཅུད་འཕེལ་འོད་དང་དྲི་བཟང་ཁྱབ༔ རྨི་ལམ་མེ་
179

མདོ་མཁྱེན་བརྩེའི་གསུང་འབུམ།
ཏོག་རིན་ཆེན་ཆར༔ འོ་མའི་རྒྱ་མཚོ་ཕྱུར་བ་དང༔ ཡིད་བཞིན་ནོར་བུ་རྙེད་པ་སོགས༔ རྟགས་མཚན་མངོན་དུ་གྱུར་
པའི་ཚེ མཁའ་འགྲོ་འོད་ཞུ་ཐོད་པར་ཐིམ༔ གསེར་མདོག་འོད་ཟེར་ལྔ་ལྡན་གྱུར༔ ནང་བཅུད་དངོས་གྲུབ་ཚུལ་དུ་
རོལ༔ རྟེན་འབྲེལ་སྙིང་པོ་ཉེར་གཅིག་གིས༔ བརྟན་པར་བྱ་ཞིང་ཤིས་པ་བརྗོད༔ བྷནྡྷ་ཡིད་བཞིན་དབང་གི་རྒྱལ༔ རང་
ངམ་གཞན་ལ་དངོས་གྲུབ་སྟེར༔ མཐོང་རེག་བཅུད་མྱོང་རྣལ་འབྱོར་བས༔ དམིགས་པའི་ཁ་ལོ་བསྒྱུར་བ་ན༴ ལས་གང་
འགྲུབ་པར་ཐེ་ཚོམ་མེད༔ ཞི་རྒྱས་དབང་དང་དྲག་པོའི་ལས༔ འོ་མ་ཟས་དང་ཞིམ་མངར་ཆང༔ ཧཾ་སཾ་མཾ་རཾ་སྔགས་ཀྱིས་
བསྒྱུར༔ དགོས་འདོད་ཀུན་འབྱུང་ཐོད་པ་ཡི༔ མན་ངག་ཡིད་བཞིན་ནོར་བུའོ༔ སྣ་ཚོགས་མཁའ་འགྲོ་སྤྲུལ་སྒྱུར་མའི༔
ཐུགས་སུ་གབ་པའི་མན་ངག་ཆོས༔ འཕྲུལ་དཔྱད་ཁྲ་བོའི་གདམས་པ་འདི༔ ལྕགས་སྒྲོམ་སྨུག་པོའི་བརྡ་རིས་ལསཿ ཨ་
ཙར་དམ་པ་ནག་པོ་ཡི༔ དག་པར་མཛད་ནས་བསྒྱུར་བ་བཞིན༔ ཌཱཀྐིའི་བཞེད་དོན་བསྐང་ཕྱིར་ཕུལ༔ ས་མ་ཡཱ༔ རྒྱ་རྒྱ་
རྒྱ༔ ཁ་ཐཾ༔